REPUBLIKA HRVATSKA

OSJEČKO-BARANJSKA ŽUPANIJA OPĆINA VLADISLAVCI

OPĆINSKO VIJEĆE

*Materijal za sjednicu*

**PRIJEDLOG IZMJENA**

Programa javnih potreba u socijalnoj skrbi na području Općine Vladislavci za 2025. godinu

Vladislavci, prosinac 2025.



*Materijal pripremljen u*

*Jedinstvenom upravnom odjelu*

*Općine Vladislavci*

|  |  |  |
| --- | --- | --- |
| **REPUBLIKA HRVATSKA**  **OSJEČKO-BARANJSKA ŽUPANIJA**   |  |  | | --- | --- | |  | **OPĆINA VLADISLAVCI**  **OPĆINSKI NAČELNIK** | |
|  |

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 - pročišćeni tekst, 8/20, 2/21 i 3/21 – pročišćeni tekst) Općinski načelnik Općine Vladislavci dana 19. prosinca 2025. godine, donosi

**ZAKLJUČAK**

1. Utvrđuje se prijedlog Izmjena Programa javnih potreba u socijalnoj skrbi na području Općine Vladislavci za 2025. godinu.

2. Prijedlog Programa iz točke I. ovog Zaključka upućuje se Općinskom vijeću Općine Vladislavci na razmatranje i usvajanje.

3. Predlažem Općinskom vijeću Općine Vladislavci usvajanje Izmjena Programa iz točke I. ovog Zaključka.

KLASA: 400-01/24-11/01

UR.BROJ: 2158-41-02-25-05

Vladislavci, 19. prosinca 2025.

**Općinski načelnik**

Marjan Tomas



MARJAN TOMAS

**HR-30791882202**

Elektronički potpisano: 19.12.2025T11:50:51 (UTC:2025-12-19T10:50:51Z)

Provjera: https://epotpis.rdd.hr/provjera

Broj zapisa: 17a2f7e1-58d6-45cf-9d38-943802017f39

Kontrolni broj: 1766141451 Općina Vladislavci

**OBRAZLOŽENJE**

Članak 289. Zakona o socijalnoj skrbi („Narodne novine broj 18/22, 46/22, 119/22, 71/23, 156/23 i 61/25) propisano je da:

(1) su Jedinice lokalne i područne (regionalne) samouprave odnosno Grad Zagreb dužni osigurati sredstva za obavljanje djelatnosti socijalne skrbi sukladno ovom Zakonu o socijalnoj skrbi i zakonima kojima se uređuje financiranje jedinica lokalne i područne (regionalne) samouprave, u skladu sa socijalnim planom i mrežom socijalnih usluga na svojem području.

(2) se Jedinice lokalne samouprave odnosno Grad Zagreb dužni su u svom proračunu osigurati sredstva za ostvarivanje prava za podmirenje troškova stanovanja pod uvjetima i na način propisan Zakonom o socijalnoj skrbi

(3) da se dio troškova stanovanja koji se odnosi na troškove ogrjeva korisnika koji se griju na drva osigurava iz sredstava državnog proračuna.

(4) da se Troškovi stanovanja, osim onih iz stavka 3. članka 289. , mogu se, ovisno o proračunskim mogućnostima, osigurati iz državnog proračuna jedinicama lokalne samouprave koje su prema indeksu razvijenosti razvrstane u I. i II. skupinu sukladno propisu kojim se uređuje ocjenjivanje stupnja razvijenosti jedinica lokalne samouprave.

(5) Jedinice lokalne i područne (regionalne) samouprave odnosno Grad Zagreb mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno ovim Zakonom o socijalnoj skrbi, na način propisan njihovim općim aktom, ako u svom proračunu imaju za to osigurana sredstva.

Postupajući po navedeni zakonskim odredbama Općinsko vijeće Općine Vladislavci donijelo je Odluku o socijalnoj skrbi na području Općine Vladislavci (dalje, skraćeno: Odluka), kojom su utvrđene djelatnosti socijalne skrbi na području Općine Vladislavci, korisnici socijalne skrbi, prava i socijalne usluge koje pruža i osigurava Općina Vladislavci, te uvjeti, način i postupak za njihovo ostvarivanje. Odluka je objavljena u „Službenom glasniku“ broj: 10/22).

Odlukom su utvrđena slijedeća prava:

1. naknada za troškove stanovanja,
2. jednokratna novčana pomoć,
3. pomoć za podmirenje pogrebnih troškova,
4. pravo na jednokratnu pomoć za umirovljenike povodom Uskrsa i/ili Božića,
5. pravo na donaciju toplog obroka – ručka.

Općinsko vijeće donijelo je Program javnih potreba u socijalnoj skrbi na području Općine Vladislavci za 2025. godinu („Službeni glasnik“ Općine Vladislavci broj 13/24 i 13/25)

Od zadnjih izmjena Programa došlo je do potrebe za izmjenama pojedinih aktivnosti planiranih Programom, te se predlaže donošenje Izmjena Programa javnih potreba u socijalnoj skrbi na području Općine Vladislavci za 2025. godinu u predloženom tekstu.

Na temelju članka 30. Statuta Općine Vladislavci („Službeni glasnik“ Općine Vladislavci 3/13, 3/17, 2/18, 4/20, 5/20- pročišćeni tekst, 8/20, 2/21 i 3/21- pročišćeni tekst) a u svezi sa člankom 289. stavak 7. Zakona o socijalnoj skrbi („Narodne novine broj 18/22, 46/22, 119/22, 71/23 i 156/23 i 61/25), Općinsko vijeće Općine Vladislavci na svojoj 8. sjednici održanoj \_\_\_. prosinca 2025. godine donosi

**IZMJENE**

**Programa** **javnih potreba u socijalnoj skrbi na području Općine Vladislavci za 2025. godinu**

**I.**

U Programu javnih potreba u socijalnoj skrbi na području Općine Vladislavci za 2025. godinu (“Službeni glasnik” Općine Vladislavci broj 13/24 i 13/25) dalje u tekstu: Program, točka II. mijenja se i sada glasi:

„Programom javnih potreba u socijalnoj skrbi na području Općine Vladislavci za 2025. godinu financirat će se slijedeće aktivnosti:

|  |  |  |  |  |
| --- | --- | --- | --- | --- |
| **R.BR.** | **OPIS** | **PLAN IZNOS U EURIMA** | **POVEĆANJE/**  **SMANJENJE**  **IZNOS U EUR** | **NOVI PLAN**  **IZNOS U EUR** |
|  | Jednokratne novčane pomoći | 9.700,00 | -1.700,00 | 8.000,00 |
|  | Jednokratne novčane pomoći umirovljenicima povodom blagdana Uskrsa i Božića | 20.400,00 | -5.250,00 | 15.150,00 |
|  | Darivanje umirovljenika povodom blagdana | 1.000,00 | 0,00 | 1.000,00 |
|  | **UKUPNO** | **31.100,00** | **-6.950,00** | **24.150,00** |

**II.**

Ostale odredbe Programa javnih potreba u socijalnoj skrbi na području Općine Vladislavci za 2025. godinu ostaju nepromijenjene.

**III.**

Ovaj Program objavit će se u „Službenom glasniku“ Općine Vladislavci.

KLASA: 400-01/24-11/01

URBROJ: 2158-41-01-25-6

Vladislavci, \_\_\_\_. prosinac 2025.

**Predsjednik**

**Općinskog vijeća**

Krunoslav Morović